’n Man van Lyttelton in Centurion het gister twee rowers met sy kaal hande toegetakel en met ’n besem by sy kombuisdeur uitgeboender.
Mnr. Pieter van der Westhuizen, Julian se broer, het gister gesê ’n rower het ’n vuurwapen gehad en die ander een het ’n flitslig vasgehou.
Volgens hom het sy broer opgespring en op die rower met die flitslig afgestorm. Hy het hom geslaan en in ’n kamer gedruk.
“Julian het hulle tot in die kombuis geslaan. In die kombuis het hy ’n besem gegryp en hulle toe daarmee begin slaan.
Sy wou nie sê presies wat die gebied is wat deurgesoek word nie, aangesien dit “sensitiewe inligting” is.
“Namens die Noordwes-regering wil ek my opregte simpatie uitspreek met die familie van die oorledenes. Ek doen voorts ’n beroep op die gemeenskap om die polisie te help met hul ondersoek en hulle van inligting te voorsien sodat die oortreders vasgetrek kan word,’’ sê Molewa.
Intussen het die Transvaalse Landbou-unie van SA sy skok en ontevredenheid met dié en ander plaasmoorde in die land uitgespreek. Hulle het reeds te kenne gegee hulle wil ’n klag by die menseregte-kommissie hieroor indien. Die president van die TLU, mnr. Paul van der Walt, het in verklaring gesê dat dié organisasie sy lede maan om nie eie reg te gebruik of om só op te tree dat dit lyk asof hulle die wet oortree nie.
Middelburg. – Inbrekers het ’n niksvermoedende jong man soos sluipmoordenaars bekruip en deur ’n sitkamerruit doodgeskiet voordat hulle by die plaashuis ingebreek het.
Mnr. Johan Myburgh jr. (33) is in sy pa se sitkamerstoel voor die televisie geskiet. Sy arm was nog agter sy kop, sy een been onder sy lyf ingevou en langs hom het ’n botteltjie koeldrank gestaan toe sy oupa Saterdagoggend op sy lyk afgekom het.
’n Enkele skoot het hom in die agterkop getref en hy is op slag dood. Daar was vermoedelik twee aanvallers.
Volgens insp. Kgeredi Moela van die Groblersdal-polisiekantoor het sy aanvallers daarna toegang tot die huis verkry deur ’n ruit by een van die slaapkamers te breek en deur die venster te klim.
Hulle het die kluis oopgesaag en met R50 000 en drie vuurwapens gevlug – ’n .22-geweer, ’n pistool waarvan die kaliber onbekend is en ’n .38 Special-rewolwer.
Hy het vroeër by sy ouma-hulle, wat anderhalwe kilometer van hulle woon, gaan eet, maar weer huis toe gegaan.
“Van die werkers op die plaas het vroeg die oggend na ons toe gekom en gesê dat daar baie spore om die huis is en die deure oop staan.
Die oorledene het saam met sy pa, Fanie, ’n onderneming bedryf wat palissadeheinings en dakke opsit. Sy pa boer ook op die plaas met beeste, skape en bokke.
# Mev. Myburgh het gesê sowat ’n week gelede is by die huis van ’n buurman in die omgewing ingebreek. ’n Rewolwer is toe gesteel. Dié wapen is moontlik gebruik om Myburgh jr. mee dood te skiet.
Mev. Ivy White het gesê sy en haar assistent het gewonder wie die mans is toe hulle vroeër by die winkel was, want hulle het hulle nog nooit tevore gesien nie.
“Net toe hy byna op my was, het sy voet gelukkig gegly en daar val die rewolwer. Nee jong, toe spring ek vinnig, gryp die rewolwer van die vloer af én toe skiet ek.”
White het gesê die rower het die rewolwer probeer teruggryp en het haar met ’n stok oor die hand geslaan.
“Die stoel het onderstebo gelê en die muurhorlosie het op die grond geval soos wat hy wild met die stok geslaan het.
Kapt. Simon Mashiloane, polisiewoordvoerder, het gesê ’n plaaswerker wat naby die winkel woon, het die skoot gehoor. Sy het na die winkel gehardloop om ondersoek te gaan instel.
“Die werker se honde het intussen na ’n nabygeleë bos gehardloop en hard begin blaf. Sy het hulle gevolg en afgekom op ’n man wat op die grond gesit en bloei het. Hy is eenkeer in die bolyf geskiet.
Volgens sy pa, James, was Geldart jr. op pad na sy ouerhuis van Springs af waar hy aan ’n muurbal-ligawedstryd deelgeneem het toe metropolisielede, glo in twee ongemerkte motors, hom op die N12-hoofweg begin agtervolg en “op hom begin skiet het”.
Geldart jr. het na sy ouerhuis gejaag en ’n veiligheidsmaatskappy gebel, wat volgens Geldart sr. “oor die foon kon hoor hoe daar op hom geskiet word”.
Skaars ’n blok van die huis af het Geldart jr., vermoedelik reeds gewond, in Rennieweg beheer oor sy Golf-motor verloor, waarna dit in ’n muur vasgejaag het.
Sy ma, Amanda, het wakker geskrik toe sy skote hoor en die huisalarm gedruk. “Ek het skaars die noodknoppie gedruk, toe hou CMS (-sekuriteit) by ons huis stil en vra waar die kaping is,” het sy gesê. Geldart sr. is saam met veiligheidsbeamptes na die toneel, waar paramedici sy seun behandel het.
“Hy was vol bloed. Hy het net gesê: ‘Pa, ek het gedink ek word gekaap, want hulle het op my geskiet’.” Die gesin is onlangs deur gewapende rowers in hul huis aangehou en Geldart jr. is sowat ’n jaar gelede gekaap.
Geldart jr. het ook ’n besering aan sy gesig opgedoen. “Die dokters is nog nie seker of dit ’n skietwond is en of dit as gevolg van die ongeluk is nie,” het mev. Geldart gesê.
“Hy is nog net ’n kind. Hy’t ’n blink toekoms voor hom. Hy was hoofseun van die Hoërskool Brandwag en is onder die toptien in die land in muurbal. Hy is ook nog in sy derde jaar van ’n B.Com-finansiële bestuur deur Unisa.”
“Ons weet nie hoekom hulle op hom sou skiet nie, maar ons het gehoor die metropolisie was besig met ’n OTM-misdaadbekampingsprojek in Springs, so hulle kon hom dalk vir ’n verdagte aangesien het. Ons weet nie,” het hy gesê.
Volgens kapt. Julia Claasen, polisiewoordvoerder, het die metropolisie Geldart jr. agtervolg omdat hy glo oor ’n rooi verkeerslig gery het.
'n Tweede argument lui dat dit gaan oor die voordeel wat die misdaad vir 'n krimineel sou inhou. Hierdie verskoning doen niks om die gewelddadige aard van misdaad teen blankes te verklaar nie. Goed, breek dan by 'n huis in, steel 'n televisiestel, maar waarom dan 'n bejaarde egpaar vir ure lank martel en hulle vingers met 'n snoeiskêr afknip? Ek kan insien dat die roof 'n voordeel vir die misdadiger inhou, maar die marteling?
Só het ’n groep van ses gewapende rowers herhaaldelik aan ’n eiendomsagent van Queenswood in Pretoria, sy vennoot, sy suster se dogter en ’n vriend van hulle gesê toe hulle dié vier Vrydagaand bykans drie uur lank by dié eiendomsagent se huis aangehou en aangerand het.
Cowley was gevolglik drie dae lank in die Eugène Marais-hospitaal met ’n gebreekte neus en vir ’n operasie om ’n membraan onder sy oog te herstel.
Gough en mnr. Burger Jordaan (21), ’n vriend wat ook saam met hulle was, het uit die motor gespring en weerskante om die huis gehardloop.
“Halfpad om die huis het Burger twee mans in die donker aangetref. Hulle het hom gegryp en hom weer na die motor gebring. Nóg vier rowers het van die ander kant van die huis gekom en vir Billy met ’n pistool teen sy nek na die motor gelei.
“Ek het hulle aangeraai om my ou Hyundai Sonata, wat in die agterplaas gestaan het, te vat. Hulle het Billy na my kluis gelei om die sleutels te kry en hulle het alles in die Sonata gelaai.
“Nadat hulle gevat het wat hulle wou, het hulle ons in die eetkamer op die stoele van die eetkamerstel vasgemaak.
“Ná sowat ’n uur en ’n half het hulle ons elkeen in afsonderlike kamers in gelei, ons weer vasgebind en die kamerdeure gesluit,” het Cowley gesê. Ná bykans ’n halfuur het die vier slagoffers vir mekaar begin fluit om te hoor of dit veilig is. Gough het homself met ’n mes losgesny en omstreeks 00:00 die polisie, wat “binne minute opgedaag het”, ontbied.
Amos Maxuring Zulu (57), wat ’n rits vorige veroordelings het, het gister in sy pleitverduideliking gesê hy het mev. Johanna Maria Erasmus se keel afgesny en toe met sy dagtake op die plaas voortgegaan.
Die hof het bevind die staat kon nie bo redelike twyfel verkragting bewys nie en het Zulu aan lykskending skuldig bevind.
Hy het in sy pleitverduideliking oor dié aanklagte gesê hy het op 12 Februarie 2007 Erasmus “onwettig en doelbewus” vermoor en van haar Nokia-selfoon beroof.
’n Pa van die Mooikloof-veiligheidskompleks, oos van Pretoria, is gisteroggend vroeg sewe keer geskiet terwyl hy twee gewapende rowers met sy kaal hande toegetakel het om hulle van sy seuns se kamers af weg te hou.
Mnr. Jannie Fourie (39) het, nadat die rowers sy regterhand se middelvinger afgeskiet én hom in die skouer, knieë, hand en arm gewond het, in sy een seuntjie, Keanan (1), se slaapkamerdeur neergeval in ’n laaste poging om hom te beskerm.
Sy vrou, Bernice (39), het hul ander seun, Brandon (2), probeer beskerm deur sy kamerdeur toe te druk terwyl die rowers deur die deur op haar geskiet het.
“Ek het wakker geskrik toe ek iets soos ’n sleutel by die gangdeur, wat die res van die kamers van die huis afskei, gehoor het,” het sy gesê. Dit was omstreeks 02:00.
Sy het ’n kraakgeluid gehoor en opgespring. “Toe ek die kind se kamerdeur oopmaak, toe staan ’n man voor my en rig ’n wapen op my. Daar was nog ’n man en hy het begin skreeu. Ek het ook hard begin skreeu en toe klap ek die deur toe.
“Hulle het die deur probeer oopstoot, maar ek het dit van binne af toegestoot terwyl ek aanhoudend geskreeu het. Ek het op my hurke gesak en toe skiet hulle op my deur die kamerdeur.”
Sy het ’n vleiswond in haar regterelmboog opgedoen. Toe sy besef die rowers probeer nie meer die deur oopdruk nie, het sy Brandon gegryp en in die hangkas weggekruip.
“Toe ek in die gang kom, het ek twee silhoeëtte onder in die gang sien staan en toe klap die eerste skote.
“Toe is ek op die eerste ou en ek het hom aanhou slaan. In ’n stadium het ek sy rewolwer se loop vasgegryp en probeer keer dat hy my in die kop skiet en toe skiet hy my regterhand se middelvinger af, maar toe slaan ek hom steeds.
Kapt. Phillip Lekoantsane, polisiewoordvoerder, het gesê die rowers het met ’n 9 mm-pistool en ’n rewolwer op die gesin geskiet.
Fourie se broer, Anton, sê die rowers het die kombuisdeur en die gang se deur op ’n manier oopgemaak sonder om dit te breek.
Insp. Klaas van der Kooi, polisiewoordvoerder, het gesê die polisie wou die verdagtes van die pad trek, maar ’n jaagtog het ontstaan.
“Die bestuurder van die motor het op die hoek van Baviaanspoort- en Stormvoëlweg in East Lynne, Pretoria, beheer oor die motor verloor en deur ’n muur van ’n laerskool gery.
“Die verdagtes het by ’n taxistaanplek ingehardloop, maar is deur lede van die taxigemeenskap aangekeer. Daar is op die motor, asook dagga en kabelhegters, beslag gelê,” het Van der Kooi gesê.
Die drie verdagtes, onderskeidelik 15, 17 en 27 jaar oud, het gister in die Pretoriase landdroshof op ’n klag van die besit van ’n gesteelde voertuig verskyn.
Du Preez het gesê sy het gemengde gevoelens oor haar motor wat teruggekry is, maar sê tog die polisie se goeie werk gee ’n mens weer hoop. “Ek weet nie wat die toestand van die motor is nie en weet nie of ek hom wil terughê en dan breek hy oor drie maande weer nie.
“Ek weet egter dat wanneer ons in Australië land, sal daar talle mense in Suid-Afrika wees wat pas geskiet en vermoor is,” het sy gesê.
Mnr. Lubbe, ’n meganiese ingenieur, is herhaaldelik met ’n warm strykyster op sy rug gebrand. Sy kinders is ook aangerand en Damian is in die gesig geskop.
“Australië is vir ons ’n nuwe begin. Die ergste is om ons familie en vriende agter te laat,” het mnr. Lubbe gesê.
Savanah het gesê sy is baie hartseer om haar familie agter te laat, maar sy gaan nou baie veiliger voel. Haar broers was ook baie opgewonde.
“Dit is vir ’n ma baie seer, maar dit is die beste ding vir hulle om te doen ná daardie verskriklike terroriste-aanval op hulle.
“Dit is ook tragies dat my seun met sy vaardigheid as meganiese ingenieur die land moet verlaat,” het sy huilend gesê.
Die egpaar het omstreeks 02:00 wakker geskrik toe die alarm afgegaan het. “Ek het dit afgeskakel, maar dit het weer aangegaan. Ek het in die sitkamer ingegaan en Kotie in die kombuis. Sy het ’n man in die kombuis teëgekom. Sy het geskreeu en ek het dadelik na haar toe gehardloop,” het mnr. Mostert vertel.
Daar wou die polisie volgens Mostert eers hê dat sy ’n verklaring aflê. Mev. Mostert het verduidelik die aanvaller is nog in hul huis. Die lede aan diens het na die Mostert-egpaar se huis gegaan en die man gearresteer.
Hy raai mense van veral die Balfour-, Tweefontein-, Siyabuswa- en KwaMhlanga-omgewing aan om ’n selfoonnommer van ’n lid van die onderskeie polisiekantore te kry vir noodgevalle.
Mnr. Lucas Choma, staatsaanklaer, het gister, voordat Mashishi in die hof verskyn het, gesê dit is die eerste keer in sy loopbaan wat ’n moordsaak binne ’n maand ondersoek is en die saak gereed is om na die hooggeregshof te gaan.
Mashishi, wat geklee was in ’n geel T-hemp, ’n blou baadjie en ’n bruin langbroek, het emosieloos in die beskuldigdebank gestaan en luister hoe sy saak tot 25 April uitgestel is.
Mnr. Samuel Mogoaneng, Mashishi se regsverteenwoordiger, het gesê hulle sal ’n borgtogaansoek bring wanneer die saak na die Pretoriase hooggeregshof oorgeplaas word.
Die omstrede uitlating waarin boere met mal honde vergelyk is, en gesê is hulle moet gem**r word as hulle nie wil luister nie, is volgens die Suid-Afrikaanse Menseregtekommissie (MRK) nie haatspraak nie.
Hy het destyds ’n byeenkoms toegespreek nadat ’n 22-jarige plaaswerker beweer het ’n boer in die omgewing het haar verkrag en ’n 16-jarige seun ernstig aangerand.
Ehrenreich het onder meer op die byeenkoms gesê: “Ons is vandag hier om oorlog te verklaar. Ons is teen geweld gekant, maar as dit is wat dit vat om slegte boere in die regte rigting te dryf, sal ons hulle m**r.
“As boere aanhou om soos mal honde die regte van ons plaaswerkers te skend, moet ons hulle slaan – al is dit die laaste uitweg.
Kollapen het eergister sy bevinding bekend gemaak: dat die stellings wel nie haatspraak is nie, maar nie wenslik is binne ’n demokrasie wat op menswaardigheid, gelykheid en vryheid gegrond is nie.
Ehrenreich het gistermiddag aan Beeld gesê hy stem saam met die MRK dat sy stellings nie haatspraak was nie.
“Dit was juis stellings teen haat wat tot baie praktyke op plase lei. Ek erken dat daar baie goeie boere is, maar ek moet die lig werp op die brutaliteit wat steeds op baie plase aan die gang is,” het hy gesê.
Mnr. André Botha, voorsitter van die wet-en-ordekomitee van Agri Sa, sê Kollapen se uitspraak skep die indruk dat boere nie deur die Grondwet beskerm word nie.
Hy verwys na Kollapen as ’n “onbekwame individu wat die MRK – wat ’n goeie stelsel is wat kan werk – diskrediteer”.
Oor Ehrenreich sê hy: “As jy die leier van ’n organisasie wil wees, moet jy verantwoordelike uitsprake maak.
1. KLASSIFIKASIE is die eerste stap tot tot uitwissing van ‘n volk. In Suid-Afrika het ons gesien hoe ons velkleur, ons taal, die beleid van apartheid, en veral die feit dat die Afrikanervolk die “skuldiges” is, gemaak dat ons duidelik geteiken is. So is ons uitgewys as die Groot Sondebok van Suid-Afrika.
Militêre beskerming het ons nie. Polisiebeskerming het ons nie. Is ons persoonlik gereed vir wat werklik vir ons wag in die volgende dae en jare?
“Ek het al die geld wat ek het, gebruik om die lewe vir my kinders veilig te maak. Dit het steeds nie gehelp nie, want toe gebeur dít.
“Daar word ’n bohaai opgeskop oor wit mans wat glo in swart mense se kos urineer, maar wanneer wit mense ure lank deur swart mense geterroriseer word, word daar niks van gemaak nie. Dan gaan dit nie oor wit of swart nie. Dit is net diefstal,” het Ludik gesê.
Volgens hom is nie net die misdaad nie, maar ook die feit dat dit so moeilik vir wit mans is om werk te kry, wat hulle uit Suid-Afrika dryf om hul heil in ’n ander land te soek.
Ludik het gesê die swart ekonomiese bemagtiging (SEB)-wetgewing in Suid-Afrika beskerm die meerderheid mense in die land teen die minderheid.
Volgens Ludik word soortgelyke wetgewing oorsee gebruik om die minderheid mense te bevoordeel, maar nie in Suid-Afrika nie.
“Ek sweer ek is nie ’n rassis met ’n snor en ’n perd nie. Ek het self ANC-saamtrekke bygewoon. Dit gaan hier oor die werklikheid. Ons woon in ’n land waar die regering nie ons veiligheid kan waarborg nie,” het Ludik gesê.
Ventersdorp. – ’n Boer van hier met die bynaam “dominee” omdat hy so mooi met alle mense gepraat het, is met ’n mes in sy bed vermoor.
“Niemand kon iets sê nie. My pa het probeer opstaan. Toe Riekie skree, het hulle met ’n selfoon en ’n pistool gevlug. Sy het na haar seun, Dennis, geroep. Sy sê dit is al aan wie sy kon dink. Hulle het toe seker gedink hy is ook in die huis,” vertel Toxopëus.
“Toe is twee van sy ou selfone gesteel. Dieselfde deur is weer vir toegang gebruik. Ons het vir Pa gesê hy moet sy slotte vervang, maar hy het in die goeie dinge in die lewe geglo. Hy sou nooit geweld met geweld vergeld nie.”
Sy het ná die voorval Heyneke se seun Chris (41) gebel wat op ’n buurplaas boer. Toe hy daar gekom het, was sy pa reeds dood.
Heyneke, wat drie dogters, ’n seun en sewe kleinkinders agterlaat, was volgens mnr. Toxopëus ’n “mensemens”.
“Hy sou nie ’n sent gehad het nie, maar as van sy werkers by hom wou geld leen, sou hulle nie daar weggeloop het sonder die geld nie. Hy het elke oggend vir hulle koffie gegee en as hy nie daar was nie, moes iemand anders dit doen. My pa was goed vir alle mense,” las me. Elrina Koen (35), Heyneke se dogter, by.
“Hy was ’n sagte mens en het geweet hoe om met ander te werk. Hy was lief vir dans, toneelspeel en die wildtuin.”
Twee ander verdagtes is Vrydagoggend gearresteer vir die moord op mnr. Albert Johnson voorverlede naweek in sy huis op Klerksdorp en sal vandag in die hof verskyn. Artikels wat uit die huis gesteel is, is in hulle besit gekry, sê Jacobs.